《别富川百姓》
明代·谢贶

三年绾绶富江滨，休息惟凭俗自淳。衙鼓閒来歌永日，甘梨留得发晴春。

孤踪只合称为傲，拙宦何堪道是循。去汝更怜相送意，祝教长作太平民。

作者简介：谢贶，字崇勋，号豫膺。东莞人。明神宗万历七年（一五七九）举人，以乙榜任道州学正，迁富川知县，移建昌通判。有《诚正堂集》、《经世考》、《艺文辑略》。清道光《广东通志》卷二八二、清陈兰芝《岭南风雅》卷二有传。